ming030890/wiki-yue-high-quality huggingface dataset:
容祖兒李克勤演唱會

《容祖兒李克勤世界巡迴演唱會》係香港女歌手容祖兒同香港男歌手李克勤合作演出嘅一次紅館售票演唱會。主辦機構係英皇娛樂、藝能製作，由亞洲萬里通主題贊助。
呢次演唱會係2015年9月11號喺香港開跑，搞咗12場；之後去咗美國、中國、馬來西亞、星加坡、澳洲等地，用咗四年，夾埋有32場。

簡介
《容祖兒李克勤世界巡迴演唱會》係容祖兒同李克勤自2004年嘅商台拉闊音樂會後相隔11年再次合作，兩人仲為住嗰次合作特等去做新歌《世界真細小》，除咗喺網上攞到近二百萬點擊率外，仲攞埋勁歌「最佳合唱歌曲金獎」同「專業推介、叱咤十大」等幾個獎項。呢次演唱會以「愛情」做主題，圍繞「男人來自火星，女人來自金星」呢個講法做延伸，由朱祖兒設計出一個「九大行星」舞台；演出前半段以歌唱為主，冇任何對話，只係用由林海峰灌錄嘅旁白連接各部分，係香港演唱會上比較罕見嘅安排。
2016年，兩人由開始參加中國大陸歌唱節目《我是歌手4》喺國內攞到好多人氣同曝光率，隨即開展中國同世界巡迴演唱會。

賣飛
演唱會票價分別係港紙$780、$480同$280。頭八場喺2015年6月16號上晝10點用中國建設銀行信用卡優先預訂，每人每次限買最多10張飛，喺3個鐘頭入面賣嗮；同日宣佈加開三場。6月18號，所有場次嘅飛喺城市售票網公開發售，限買最多6張飛，喺1個鐘頭入面賣嗮。8月4號，演唱會宣佈終極加開9月22號一場，總場數加到十二場，並喺第二日公開發售，15分鐘內賣嗮。
大橋正博

大橋正博（1981年6月23號—）係日本足球員，司職中場，效力過橫濱水手，水戶蜀葵，新潟天鵝，東京綠茵，川崎前鋒，Gangwon FC，及松本山雅。
大橋步夕

大橋步夕 ，係日本嘅一個女藝人同埋配音員。
大橋站

大橋站 (延邊)：國鐵長圖鐵路嘅車站。
臺灣
大橋站 (臺南)：臺鐵縱貫綫嘅車站。
北韓
大橋站 (安州)：北韓鐵道平義綫嘅車站。
日本
大橋站 (福岡)：西日本鐵道天神大牟田線車站。
大橋站 (茨城)：日立電鐵線已停運嘅車站。
大橋彩香

大橋彩香 ，係日本嘅一個女藝人同埋配音員。
大橋浩司

大橋浩司（1959年10月27號—）係日本足球員，教練，執教過日本女子足球代表隊。
大橋良隆

大橋良隆（1983年7月1號—）係日本足球員，司職中場，效力過仙台七夕，NEC Tokin FC，及長野帕塞羅。
大橋祐紀

大橋祐紀（1996年7月27號—）係日本足球員，打前鋒位置，效力湘南比馬。
城際火車

城際火車（英文：Inter-City Rail）係連結城市同城市嘅鐵路運輸系統。可以畀旅客商務旅行、觀光等多方面嘅服務。一般嚟講，城際火車／鐵路可以話係一個國家嘅交通動脈。由鐵路技術開始發展嗰時，鐵路最早嘅用途之一就係城市之間嘅運輸。
城際火車同通勤火車同其他軌道運輸最大嘅分別喺：
運輸距離長啲啲（距離通常會超過200公里）
停站少啲
營運速度快啲
火車入面豪華啲，行過夜嘅火車甚至會有臥舖車。

中華人民共和國
1997年，中國鐵道部實施「提速」。六次提速之後，大量嘅特快火車、直達火車開始運行。尤其係2007年第六次提速後，鐵道部開行「和諧號」動車組，時速可以去到200公里以上。另外，其他嘅城際火車重有：
直達特快列車：車次代號係Z，車輛用25T型客車。大部分都係兩個站之間唔停站嘅火車，少數嘅直達特快列車中途會停靠某啲車站。大部分用東風11G柴油機車同韶山9G電力機車牽引，最高時速160公里。
特快列車：車次代號係T，剩係停少數大站，用25K型客車，用呢個車型嘅特快列車最高時速140公里。
快速列車：車次代號係K，停站比特快列車多啲。用25G型客車，最高時速120公里。
普快列車：車次用四位數字組成，營運距離長短不一，可以分做空調普快同非空調普快兩種。空調普快車費比非空調車貴。喺大陸，因為非空調普快列車成日用綠色嘅22型客車或者係25B型客車，所以又比人叫做「綠皮」。最高速度都可以去到120公里，但係始終多啲停站，所以比起上面幾種車種要行耐啲。
另可參閱：
中國高速鐵路
中華人民共和國鐵路客運
中華人民共和國鐵路運輸

台灣
台灣嘅城際火車可以分做兩個部分。
傳統鐵路（台鐵）
自強號：用E1000型推拉式電車、電聯車、柴聯車運行，係台鐵最高等級嘅城際火車。最高時速去到110～130公里。
復興號：用電力機車或者係柴油機車牽引客車運行。最高時速110公里。
莒光號：用電力機車或者係柴油機車牽引客車運行。最高時速100公里。（客甲B速／E客甲B速）
太魯閣號：用TEMU1000式擺式列車運行，主要喺東部幹線嘅電化區間度行，收自強號票價嘅錢。呢種車過彎速度比現時所有台鐵火車都快。最高時速130公里。
高速鐵路
而家用緊日本新幹線700系做基礎嘅台灣高鐵700T型電聯車運行。喺台北去高雄最快只係要1個鐘7個字，最高營運時速係315公里。
另可參閱：
台灣鐵路運輸
對號列車

日本
新幹線：日本最重要嘅城際運輸系統就係新幹線系統。新幹線係全世界第一個高速鐵路城際運輸系統。而家已經有東海道新幹線、山陽新幹線、東北新幹線、上越新幹線、長野新幹線同埋九州新幹線。迷你新幹線方面就有山形新幹線同秋田新幹線等嘅路線。而且新幹線有自由席，唔對號嘅車票，可以搭是但一班，自己搵位坐，就好似捷運咁。
在來線：日本在來線（1067軌距嘅窄軌路線）有好多嘅特急列車喺度行。連結日本幾個主要嘅大城市。其中特別嘅有北越急行嘅白鷹列車，用681系同埋683系電車運行，可以去到時速160公里，係世界上1067mm窄軌運行速度最快嘅。
城際鐵路

城際鐵路（粵讀：sing⁴ zai³ tit³ lou⁶）即係多個城市之間嘅軌道交通，亦係一種提供城市市中心同郊區之間往來通勤嘅鐵路運輸服務。作為通勤鐵路用嗰時，顧名思義，主要服務需要每日通勤嘅學生同埋上班族。喺全球大部分嘅城市群，每日都有大量乘客搭區域鐵路返工放工同返學放學。
20世紀末以來，非常多地方嘅城市都着重發展區域鐵路，一方面希望減輕市區內嘅路面交通壓力，以及減少污染，及對汽車同石油嘅依賴；另一方面亦希望區域鐵路能夠帶動途經地區發展成為都會嘅住宅區。

列車
區域鐵路嘅列車多數都會設法增加載客量，但因為行走距離有時會比地下鐵路等長，所以一般都唔會令乘客感覺太過擠迫。大部份嘅區域鐵路列車都唔會有餐車等屬於長途車嘅裝備。區域鐵路一般嘅行走距離為15至180公里，運行速度由每小時55至175公里唔等。車廂可能係單層或雙層，常見嘅單層車廂嘅載客量約80至110人，雙層嘅約145至170人。

特點
澳洲墨爾本嘅通勤列車
大部分嘅區域鐵路都係重鐵，使用同國鐵相同或相近嘅標準。
同輕鐵或城市軌道交通系統（通常係地下鐵路及其延伸）相比，區域鐵路主要分別係：
使用嘅車輛體積較大
多數班次較稀疏
有特定嘅抵發時間表（列車喺指定嘅時刻開車，而唔係每隔一段時間開出）
服務地區嘅人口密度一般較低，通常係由市郊到市中心
同城市間嘅市際列車，或貨車使用同一路軌
因為區域鐵路可以用返原有嘅市際列車或貨運鐵路嘅路軌，建造成本得以大為降低。但亦有啲區域鐵路為避免同其它列車爭路而造成誤點，而特別建造獨立嘅路軌。
區域鐵路以城市公共交通客流為服務對象，短途、通勤係佢嘅最大特點，一般唔承擔貨物運輸。按照服務範圍嘅大細，可將佢分為兩個部分：市郊鐵路同城市快速鐵路。而市郊鐵路係區域鐵路嘅主要形式。
區域鐵路通常採用當地嘅既有鐵路線嘅軌距。例如英、美用1435毫米（4 呎8½ 吋）標準軌距，日本同瑞士用1067毫米窄軌。
喺某啲城市，區域鐵路同一般城市軌道交通系統（或地鐵）之間嘅分別變得模糊。區域鐵路列車到咗市中心會喺高架或地下嘅路軌上行駛，到咗市郊路段就去返地面。例子有西班牙馬德里嘅Cercanías，法國巴黎嘅RER，澳洲悉尼及墨爾本嘅近郊鐵路。香港嘅港鐵東鐵綫提供嘅服務班次同密度接近一般城市軌道交通系統，而車輛亦以站立為主，但佢仍然同城際鐵路共用一條路軌。日本東京嘅JR山手線列車就運行於環狀嘅獨立路軌，營運路線站距同列車班距同樣接近城市軌道交通系統，並且具有同其它長途鐵路線相互接駁嘅功能。中國北京嘅地鐵十三號線係由郊區中一啲較少用嘅市際同埋貨運路軌改裝而成，但營運模式同城市軌道交通系統差唔多。
某啲歐洲國家由於城市間嘅距離短，令市際列車服務及區域鐵路嘅分野亦變得模糊。例如荷蘭同比利時嘅市際列車運載非常多通勤返工嘅人，佢哋用嘅車輛、行車距離同班次亦接近其它國家嘅區域鐵路。
喺北美洲，區域鐵路鐵路通常係由政府或半政府機構營運。

車輛
區域鐵路最常用嘅係柴油動車組、或電力動車組。有啲地方亦會用機車牽引車廂行走。用機車牽引嗰時，區域鐵路差唔多全都會用推拉操作，往一方向行駛時由機車喺前面拉；往另一方向就由機車喺後面推，由司機喺另一端附有駕駛室嘅客車廂遙控機車。日本就以動車組為主流。
港鐵東鐵綫列車

定義
對於通勤動車組嘅定義，唔同地區都有唔同定義。例如喺英國，即使唔係用橫向座椅嘅列車，亦可被睇成通勤動車組。不過如以日本嘅標準來睇，大部分西方國家嘅「通勤動車組」只可以被睇成近郊型列車。但以日本標準來睇，香港東鐵綫列車可以被睇成「近通混雜」型，有時亦可以睇成係近郊或通勤型。情況有啲似JR東日本E217系同埋JR西日本207系。不過E217 系係近郊型，而207 系嘅機件配備同列車性能介乎於近郊及通勤，但擁有通勤式車體設計而被定為通勤型。後來，自E231系嘅出現，鑑於佢分成通勤同近郊型嘅特點，後來JR亦出現咗一種新嘅電車種類：一般型電車。而且，有啲地區嘅通勤帶非常廣闊，就連近郊鐵路都成為唔少人嘅通勤交通（例東京為中心嘅湘南新宿線，京阪神為中心嘅JR京都．神戶線）。而喺歐洲亦有類似嘅情況，通勤電車亦有機會走得非常遠。所以，現時鐵路界重未有一套公認而且標準嘅定義。

首都圈區域
山手線
東海道、東北本線（京濱東北線、根岸線）
橫濱線
南武線
武藏野線
赤羽線（埼京線）
中央本線（中央線（快速）、中央、總武線（各站停車）、直通東京地下鐵東西線）
總武線（快速）、橫須賀線
京葉線
鶴見線
常磐線（快速線、緩行線、直通東京地下鐵千代田線）、水戶線 (部份班次為近郊型電車)
成田線（常磐快速線直通）
相模線
湘南新宿線
湘南新宿線，常磐線部分區間同橫須賀線雖使用近郊型電車，但路線卻有中距離通勤功用。

非JR業者
日本所有地下鐵線(部分線與JR或私鐵直通運轉)
16所大手私鐵中，大部份公司嘅全線區間。 （除近鐵嘅 762 毫米軌距區間）
當中近畿日本鐵道、京濱急行電鐵、京成電鐵、京阪電氣鐵道、南海電氣鐵道、小田急電鐵、東武鐵道、西日本鐵道、名古屋鐵道有優等列車於通勤線運行。
其它私鐵及第三部門鐵道 :
東京臨海高速鐵道臨海線(與JR埼京線直通運轉)
筑波快線
東葉、泉北、埼玉高速鐵路
山陽電鐵
新京成電鐵
北總鐵路
IGR岩手銀河鐵道、青森鐵道 (兩者時常直通運轉)

韓國
首爾首都圈電鐵全區間，包括KORAIL直通區間。
城隍誕

城隍誕，減筆寫做城隍𧩙、城隍旦，亦叫都城隍聖誕，係城隍嘅寶誕。寶誕響五月十一。
城陽區

城陽區係中國山東青島一個市轄區，總面積553平方公里，人口74萬。
壽寧

壽寧係中國福建寧德一縣，面積1424平方公里，人口28萬。
壽城區民運動場站

壽城區民運動場站係韓國大邱地鐵3號線嘅車站。
壽安站

壽安站係釜山地鐵4號線沿線嘅一個地底車站，喺韓國釜山廣域市東萊區壽安洞（韓文：수안동），韓文副站名係「東萊邑城壬申倭亂歷史館」（동래읍성임진왜란역사관）。

車站結構
站體係2面2線側式月台嘅地底車站，等車月台有月台幕門，有8個出口。

史
2011年3月30號：落成啟用。
壽司薑

壽司薑係種日本醃菜，用子薑切薄片醃，色水帶紅，味帶酸甜，多數用嚟配壽司食。
壽司郎

壽司郎（粵拼：sau6 si1 long4，日文：あきんどスシロー；英文：Sushiro Global Holdings Ltd.），係日本一間連鎖迴轉壽司專賣店，總部設於大阪府吹田市。公司理念係「うまいすしを、腹一杯。うまいすしで、心も一杯」。
壽司郎喺1984年喺日本大阪開張，喺日本有超過500間分店，之後業務擴展到海外。而家海外據點包括南韓、臺灣、香港、星加坡同中國大陸。
岩崎良美

岩崎良美 ，係日本嘅一個女演員。

拍過嘅作品一覽
呢個表唔完整，歡迎加料。
岩崎名美

岩崎名美 ，係日本嘅一個女演員。

拍過嘅作品一覽
呢個表唔完整，歡迎加料。
岩崎征實

岩崎征實 ，係日本嘅一個男配音員。

配音作品一覽
呢個表唔完整，歡迎加料。
岩崎悠人

岩崎悠人（1998年6月11號—）係日本足球員，司職前鋒，效力京都不死鳥。
岩崎了

岩崎了 ，係日本嘅一個男配音員。

配音作品一覽
呢個表唔完整，歡迎加料。
岩崎可苗

岩崎可苗 ，係日本嘅一個女藝人同埋配音員。
岩山寨遺址

岩山寨遺址係一處嶺南石峽文化嘅遺址，喺2017年着發現喺英德，係至今嶺南地區規模至大嘅新石器時代晚期到夏商時期聚落遺址。柵遺址面積大概5萬平米，又有講超8萬平米，基本區分居住區、墳葬區與及其他區域，但居住區照舊夾有噻口墳；啲墳葬形式包含有嶺南傳統二次葬，墳顯示有等級分化明顯，高級墳葬有玉製品等。隻遺址着認爲有相當意義畀研究嶺南社會轉複雜化戥研究石峽文化同良渚文化之間嘅拏褦。

掘區分佈
遺址目前發掘有嘅分石嶺、望北岩戥岩背三笪，統共掘有近1400平米出；其中岩背笪埞有近900平米面积着揭露，清理得出有66口墳葬，屬遺址墳葬區，出土有玉器、石器、陶器等陪葬品近1000件。

墳葬
形式有一次葬、二次葬、遷出葬等，裏頭有玉器似琮、鉞、環、玦、璧、錛、锥形嘢與及玉圭等，憑數量等睇得出等級分別。有噻口墳一口即有超140幾件陪葬品，包括有5件玉鉞戥2件玉環。
噻啲墳保存有木質葬具殘痕戥人骨遺存。
岩崎泰之

岩崎泰之（1971年4月9號—）係日本足球員，司職後衞，效力過磐田山葉。
天水圍飛馬足球會

天水圍飛馬喺2008年成立，以千萬巨型班進軍香港球壇，成為嗰季香港足球界嘅焦點。成立之初畀傳媒稱為「南華二隊」，因為有傳南華班主羅傑承出資籌組，佢老婆梁芷珊又係球會董事，加上球隊嘅推廣公司博美娛樂又係羅傑承旗下公司，加上有大量南華球員例如鄧景煌等轉投飛馬，種種跡象令傳言更為大眾所默同。
呢間足球會最初由王威信、鄧慶治等一眾元朗鄉紳擔任阿頭。2012至2015年期間球會接受周焯華旗下企業太陽國際贊助，並改名做太陽飛馬。2015年，梁芷珊喺周焯華手上重奪太陽飛馬，之後改名做香港飛馬，2020年回復原本嘅名「天水圍飛馬」，並由萬芳冰室老細譚秉智（佢亦係香港賽馬會馬匹「逍遙自在」、「愛逍遙」、「騷哥利」、「天衣無縫」、「齊天大聖」、「逍遙人生」馬主）接任天水圍飛馬主席，2021年再用番香港飛馬呢個名。
天河中學

廣州市天河中學：喺廣東廣州天河區。
龍灣區天河中學：喺浙江温州龍灣區。
天水圍醫院

天水圍醫院（Tin Shui Wai Hospital）係香港新界元朗區一間公立醫院，喺2017年創辦，而家由醫院管理局管理，係新界西聯網其中一間醫院，地址係新界天水圍天壇街11號。

簡介
天水圍醫院喺2017年初開始分階段提供服務。喺啟用初期，天水圍醫院設有日間急症服務、專科門診、腎科透析、專職醫療同社康護理等主要日間服務。
隨住各項服務陸續啟用，天水圍醫院將會成為天水圍區嘅主要醫療服務機構，屆時可以減少居民跨區到聯網其他醫院求診。
天水麥積山機場

天水麥積山機場（粵音：tin1 seoi2 mak6 zik1 saan1 gei1 coeng4）係喺中國甘肅嘅一個機場，喺2008年嗰陣起好兼且開放畀人用嚟搭飛機。
天水圍運動場

天水圍運動場，香港運動場之一，喺元朗天水圍，天瑞路二號，英文叫Tin Shui Wai Sports Ground。行政上歸元朗區。設施有運動場、草地球場，球場為十一人草地足球場。
一九九四年起好，歸康樂及文化事務署管。
天池

天池（粵拼：tin1 ci4；朝鮮文：천지／天池 Ch'ǒnchi）係北朝鮮同中國之間嘅界湖，喺長白山頂，係鴨綠江、圖們江同松花江嘅源頭。為咗同其他天池區別，中國會嗌佢做長白山天池，而朝鮮文嗌佢做白頭山天池（朝鮮文：백두산 천지／白頭山天池 Paektusan ch'ǒnchi）。
天河2號

天河2號係由中國大陸嘅中國國防科技大學研發出嚟嘅一部超級電腦。[1]佢係世界上第3快嘅電腦，僅次於Summit同神威太湖之光[1][2]，佢嘅每秒計算速度係33.862PLOPS。[2]呢部嘢重快過上一代最快嘅超級電腦——天河1號。[3]雖然話佢預測喺2015年嗰陣會計得越嚟越快，會升到每秒計到10嘅17次方嘅速度，但係呢個速度喺2013年就實現咗。[4]呢部超級電腦嘅使用範圍係包括同燃燒試驗、磁力試驗有關嘅科學探究，重可以用嚟模擬大氣層。[5]呢啲證據可以證明天河2號係一部好好嘅計數系統。[6]

介紹
天河2號係由中國大陸嘅國防科技大學同埋浪潮集團負責組裝同埋測試，喺2013年底得到廣東省廣州市嘅國家超級計算廣州中心驗收，之後開放畀出面嘅人嚟接受實驗、科研同埋教育方面嘅運算任務。[8]成個系統投資額係一億美金，[9][10]佔地720平方米。[11]
天河2號用咗超過三百萬隻數據處理核心嚟計數。[7]佢可以喺每秒做到33862億次嘅計數，重會有可能提升到每秒54900億次。[1][7]

紀錄
天河2號喺2013年6月嗰陣就做咗世界計數最快嘅電腦。佢喺2013年6月同埋11月，上過國際TOP500組織公佈嘅排行榜入面2次。
天水圍體育館

天水圍體育館，香港室內體育館之一，喺元朗天水圍天柏路一號，英文叫Tin Shui Wai Sports Centre。行政上歸元朗區。設施有籃球場、排球場、羽毛球場、壁球場、活動室、健身室、舞蹈室。
天水留美

天水留美，係日本嘅一個女藝人同埋配音員。
大虎蝦

大虎蝦（Penaeus monodon），又叫虎蝦、草蝦，係種食用蝦，生學分類係屬十足目對蝦科對蝦屬。
大蝦咯嗲

大蝦咯嗲，又叫蝦雞尾酒，係一味起源自英國嘅凍食海鮮頭盤，將熟嘅大蝦、沙律菜同咯嗲醬放落個咯嗲杯入面。
呢款菜而家喺英國同美國好受歡迎。

概述
蝦雞尾酒嘅必要成份係醬汁。喺美國，傳統上係一種結合咗番茄醬同馬鈴薯嘅醬汁，叫做雞尾酒醬，但係喺美國以外，馬鈴薯會用蛋黃醬取代。有時會加埋伍斯特醬或者辣醬。

歷史
要講蝦雞尾酒嘅歷史，首先要講佢前身「蠔雞尾酒」嘅歷史。
食物記者John F. Mariani喺佢嘅著作《The Dictionary of American Food & Drink》提到，19世紀嘅美國，有「oyster mad（蠔迷）」之稱，嗰陣時生蠔喺美國好受歡迎，無論邊間餐廳都會有得食。嗰陣時，有一道叫做「蠔雞尾酒」嘅菜。雖然可信性唔高，但有啲講法話蠔雞尾酒係「1860年喺三藩市嘅礦工將蠔浸喺茄汁」搞出嚟嘅，呢個講法喺報紙度經常出現。雖然Fannie Farmer喺1896年版嘅《Boston Cooking-School Cook Book》冇提到蠔雞尾酒，但到咗1918年嘅第三版入面，就有三個蠔雞尾酒嘅食譜。「蠔雞尾酒III」嘅食譜用咗茄汁、檸檬汁、切碎嘅青蔥、Tabasco辣椒醬、鹽、磨碎嘅辣根，呢個配方同今日大家識嘅雞尾酒醬係一樣。雖然韋氏詞典冇收錄蠔雞尾酒或者蝦雞尾酒，但有收錄雞尾酒醬，話呢個詞語係「大約1902年首次出現喺印刷品上」。作為佐證，喺芝加哥論壇報嘅檔案裡面，真係搵到咗一個「Snyder's Cocktail Sauce Pint」嘅廣告，刊登喺1902年2月9日。
19世紀後期到20世紀初，大家好鐘意將「雞尾酒」呢個詞加喺唔同嘢度，嗰時「雞尾酒派對」嘅女性會著「雞尾酒裙」，聽「雞尾酒鋼琴家」彈琴，仲會將「雞尾酒杯」放喺「咖啡枱」上面。諗下呢啲情況，可以估到雞尾酒醬、蠔雞尾酒同蝦雞尾酒可能係因為喺呢啲場合（好可能係「雞尾酒酒廊」）供應，所以得呢個名。
不過，喺芝加哥論壇報嘅檔案度有篇文章推翻咗呢個推測。呢篇文章係由太陽報轉載，喺1889年7月4日發表，講述一個喺紐約市餐廳Delmonico's（開業於1837年）有關三藩市男人嘅故事，將蠔雞尾酒描述為三藩市嘅名物飲品，而唔係一個菜。嗰個男人描述嘅食譜係「喺高腳杯或者啤酒杯入面放半打至一打細細隻嘅蠔，再加夠酒浸到蠔見唔到，之後加少少鹽、胡椒、茄汁、Tabasco辣椒醬、半湯匙喼汁、兩至三湯匙醋，最後加少少辣根，再用湯匙撈勻」。呢個雞尾酒嘅存在係得到雞尾酒歷史專家David Wondrich嘅確認，佢話呢種雞尾酒喺三藩市至少可以追溯到1860年代，唔單止喺酒吧有得賣，連魚舖同街頭小販都會賣，每杯10美分。到咗1889年，呢個「蠔雞尾酒」已經喺紐約市出名，甚至被認為係曼哈頓俱樂部嘅發明。Wondrich仲話：「蠔雞尾酒喺1930年代仲幾普遍，但之後開始少見，因為1950年代嘅污染導致蠔嘅收成急劇減少，價格暴漲，呢道菜慢慢就冇咗」。
蠔嘅收成減少，啱啱好同蝦產業正式開始發展嘅時期重疊，喺1914年11月30日嘅芝加哥論壇報廣告度，有拉薩爾酒店（LaSalle Hotel）日曆菜單嘅廣告提到「新鮮蝦雞尾酒」，仲有匈牙利產牛肉古拉什燴牛肉同埋加咗蘆筍尖嘅火雞吉列。呢個「蝦雞尾酒」同之前三藩市嘅「蠔雞尾酒」唔同，呢個唔係飲品，所以唔需要一次過飲晒，而係將醬汁同海鮮分開嚟上。
喺1922年出版嘅Helen M. Wells嘅料理書《Everywoman's Cook Book》入面，介紹咗用而家叫做雞尾酒醬嘅醬汁拌勻切碎海鮮，作為結婚紀念晚餐前菜嘅食譜，而喺1924年出版嘅Ida Bailey Allen嘅料理書《Home Partners, or, Seeing the Family Through》入面提到「龍蝦、蟹、蝦或者蠔雞尾酒」。
金門酒店嘅蝦雞尾酒招牌
另外仲有以下幾個蝦雞尾酒嘅起源講法：
係因應1920年嘅美國禁酒令搞出嚟嘅。
係喺1950年代後期拉斯維加斯酒店首先供應嘅菜式。
Golden Gate Hotel認為呢道菜係由Italo Ghelfi喺1959年開始出售，當時價錢係50美分，據稱係因為Ghelfi懷念新鮮嘅海鮮所以發明咗出嚟。
係喺英國誕生嘅菜。
雖然蝦雞尾酒嘅具體起源仍然有爭議，但可以肯定嘅係，佢喺20世紀中葉已經變得好流行，慢慢喺全世界都知名。
大蛇灣

大蛇灣（英文：Tai She Wan）係香港一個海灣，喺新界西貢區糧船灣洲西南面，大蛇頂南面。
大號

大號，又叫低音號，俗稱大喇叭，係一種管樂器，體積大而音域低。
大蚊

大蚊，生物分類上叫大蚊科（Tipulidae），係昆蟲綱雙翅目嘅一個科，有大約30個屬4,200個種。
大蚊山

大蚊山（Tai Mun Shan）係香港嘅山，海拔高370米，喺西貢區，附近範圍劃咗入西貢東郊野公園。
大蛇頂

大蛇頂（Tai She Teng）係香港嘅山，海拔高278.8米，喺西貢區，附近範圍劃咗入西貢東郊野公園。
大虎

大虎（Tiger Island；Taifoo；Great Tiger Island），又叫大虎山，或者大虎島，係中國一島，喺虎門西北，珠江水道杈口之上，東面望住獅子洋南面。隔水而行，佢南係大角頭，西有二虎、三虎。島上有大虎山礮臺。
大蟲芋

尖尾芋：學名嗌Alocasia cucullata嘅植物，廣西賀州同梧州嘅白話區嗌大蟲芋。
好漢歌

《好漢歌》係由易茗填詞，趙季平作曲，劉歡演唱。呢隻歌係電視劇《水滸傳》嘅主題曲，收錄喺《水滸傳 電視原聲帶》。

簡介
呢隻歌係中國大陸好紅，歌詞亦都瑯瑯上口。呢隻歌原本唔係畀劉歡去唱，但因為原本嗰個人唱得好有「賊」嘅味道，所以先換咗劉歡去唱。喺歌詞入面嘅「天上的星星參北斗」係形容緊「梁山好漢」嘅結構。2019年，劉歡喺湖南衛視《歌手2019》第五期再唱呢隻歌，並攞到嗰集觀眾票選第一名。
好爸爸

好爸爸（Good Ba Ba）係一隻香港賽馬馬匹，2002年喺美國出世，曾經喺2007-08馬季做咗香港馬王。
佢係袁仕傑（人稱港產愛迪生）歷來名下馬匹當中，成就最高嘅一匹，但喺香港嘅競賽生涯成日轉倉，先後由苗禮德、黃汝安、孫達志（兩次）、告達理、鄭俊偉訓練，有「馬場浪人」嘅花名。
好望角

好望角同埋非洲南端Cape Agulhas喺南非嘅位置。
好望角（英文：Cape of Good Hope，南非荷蘭文：Kaap die Goeie Hoop）係南非西南部一笪地方，曾經係經海路來往歐亞嘅必經之路。
好村俊子

好村俊子 ，係日本嘅一個女藝人同埋配音員。
好湖

好湖（英文：Lacus Bonitatis，又譯波里塔迪斯湖）係月光表面上一個玄武岩平原，直徑約92公里，佢個名響1976年獲得國際天文學聯合會承認同使用。
好湖嘅直徑由西南到東北係最長，附近地形好凹凸不平，北面係托魯斯山脈。
大足石刻

大足石刻（粵音：daai6 zuk1 sek6 hak1）係喺中國重慶嘅一個名勝古蹟，呢度保留咗唐朝同埋宋朝嗰陣嘅佛教摩崖石刻，其中最出名嘅係寶頂山摩崖造像同埋北山摩崖造像。喺1999年畀聯合國教科文組織列入世界遺產。
大足鼠耳蝠

大足鼠耳蝠（Myotis ricketti）係鼠耳蝠屬嘅一種。一般住喺溪流同其他淡水濕地附近嘅山窿裏面。群居，有時甚至同其他品種嘅鼠耳蝠一齊住。腳特別大，雖然主要食昆蟲，但喺香港有捉魚食嘅記錄。可以響佢啲屎度見到魚鱗。
現有分佈地係中國同越南。
大軍區

大軍區，曾經係中國人民解放軍（主要係陸軍）嘅一級軍事組織。1985年設立咗北京軍區、瀋陽軍區、濟南軍區、南京軍區、廣州軍區、成都軍區同埋蘭州軍區七大軍區。2016年軍改後將七大軍區改為五大戰區。
大赤門

由香港科學園側邊，白石角海濱長廊望出去，近係大埔海，遠係赤門，再遠係大赤門。
大赤門（英文：Tai Chek Mun，又North Channel）係香港一海門。大赤門喺大埔東北。呢道門承自西南嘅赤門，而洋面又闊過赤門好多，南係赤洲，北係大嶺，嶺東盡頭係黃竹角嘴。

地理
大赤門同赤門，都係香港一斷層。由西南向東北走。大赤門一帶，地質古老。赤門同赤洲，都係石帶鐵質而紅，因以爲名。
大赤門西南行，過赤門，就到大埔海同船灣海。而南行就到海下灣同下灘海，東南行過赤洲同塔門之間，係赤洲口。而東出大赤門入大鵬灣。
大赦

大赦，一次過赦免大批囚犯，放佢哋出監。亦有引伸為一次過唔追究某啲罪行。
大赦有唔同原因。若係皇家大赦，可能上天啟示，或有皇家喜慶。現今大赦，亦可能某啲罪，入罪嘅人會太多，可能會迫爆監牢。亦有啲非法入境，過期居留，大赦就畀佢哋申請合法居留。
大越

大越係越南統治者喺1054年到1400年同埋1428年到1804年嘅正式國號，歷經李朝、陳朝、莫朝、後黎朝幾個朝代，因為嗰時越南唔似得中國改朝換代嗰陣換埋國號。而中國就用安南、交趾呢啲名稱呼佢。
大足

大足（粵拼：daai6 zuk1）係中華人民共和國重慶市轄區，舊時係縣。1975年，分出雙橋區。2011年，撤雙橋區、大足縣，設大足區。
大躍進

大躍進（粵拼：daai6 joek6 zeon3）係中華人民共和國喺1958年開始、直到1961年初呢幾年間發生嘅社會運動，呢個社會同經濟計劃期望可以喺共產革命過嘅中國快速打造出一個社會主義嘅現代社會，即透過使用中國龐大嘅人口、令工業同農業發展出現好大嘅進步，最屘令到中國大陸從農民社會做基礎嘅農業經濟體、轉變成基於現代工業嘅共產社會。
呢項工農業大增產政策係由毛澤東所主導嘅。喺1957年反右運動中，毛澤東得到咗黨內主導權，之後佢根據生產力理論施行大躍進政策，先係用權力鬥爭打擊反對派，然後用合作社、人民公社、大食堂呢啲形式將國民財產全部攞走、共有化，透過推進呢啲共產主義政策，毛澤東宣稱話能夠喺數年間掌握核武裝，並且經濟上喺15年以內追上甚至超越美國同英國。
但係，啲政策不切實際，啲手法亦無視現實，導致唨好多危機。尤其係唔顧農村嘅實際，生硬噉推行集體農場、糧食徵購、軍事化管理，啲人喺政策推行過程中唔係處刑死就係捱拷問至死；而且喺農村中用土窯煉鋼，結果衹得廢鋼，並冇實際嘅經濟、生產效益，導致產業、設施、環境嘅大破壞。生產難以進行，生活難以繼續，唯有靠浮誇、造假、欺瞞嚟營造躍進假象。最終邇場運動喺中國國內招來咗大混亂，導致人類史上波及最多人嘅大饑饉，係20世紀最惡劣嘅大饑荒之一，餓死嘅人超過兩千萬，有可能仲多過四千萬，正係毛澤東努力嘅結果。
場運動以大失敗結束後，1962年初嘅中央工作會議七千人大會召開，會上中共研究咗大躍進嘅頹敝後果。雖然大會之前毛澤東就已經受唨指責，但佢喺會上先至做官方檢討。因爲噉，一啲溫和嘅高級黨員、如劉少奇同埋鄧小平，得到咗更多嘅權力，而毛澤東嘅權威冧臺，逐漸冇聲出。出於恢復、鞏固權力嘅目的，毛澤東喺1966年發動咗文化大革命。
大躍進政策係世界上出過最多犧牲者嘅社會主義政策。今時大多數人、無論中國內外，都睇佢係一場經濟大慘禍。

概述
蘇聯共產黨第一書記嘅赫魯雪夫（右）同中國共產黨黨主席嘅毛澤東
1957年11月6號，蘇聯共產黨第一書記赫魯雪夫發表宣言話「蘇聯嘅工業生產（鋼鐵同石油、水泥）同埋農業生產可以喺15年以內超越美國。」
大衛·葉斯

大衛·葉斯（英文：David Yates，1963年10月8號—）係一位英國導演同監製，出名嘅導演作品有哈利波特系列嘅後四部同埋怪獸系列嘅前三部。
大衛·科弗代爾

大衛·科弗代爾係一個英國、美國歌手、詞曲作家、結他手。
大衛·阿拉巴

大衛·阿拉巴（德文：David Alaba，1992年6月24號—）係奧地利一個足球員，效力德國甲組足球聯賽球隊拜仁慕尼黑，主要司職後衛。
大衛·活特

大衛·活特（1964年4月6號—）係美國一位作家兼指揮家。佢喺1990年代創造咗一個新詞彙「靈音安魂曲」（prequiem），係由靈音（preemptive）同安魂曲（requiem）結合而成。佢用呢個詞嚟描述佢用佛家思想創作嘅音樂作品，呢啲音樂係專為主體往生或彌留之際所用。
活特曾經喺洛杉磯追思服務擔任指揮或音樂總監，參與過2001年喺停運嘅天使鐵路所舉辦嘅民間儀式，悼念事故罹難者李奧·帕拉博並安慰佢受傷嘅遺孀羅拉:125。 佢都有為悼念野生動物嘅安魂曲指揮過，包括喺海灘堤頂上為一隻跌落嗰度，死咗嘅加利福尼亞棕色鵜鶘舉行嘅悼念式。
活特亦因為複製咗發夢機器而出名，造夢機器係一種溫和刺激神經嘅燈具，曾經喺全球多間藝術博物館中展出。喺德國同尼泊爾，由於活特為文學期刊《朋友》撰稿而為人熟悉，其文章作品主題包括有關物種間嘅因果報應、植物自我意識同巴拉圭嘅殖民地新日耳曼尼亞。

教育背景
活特曾經入讀新學院嘅社會研究院，同聖芭芭拉嘅加利福尼亞大學。

新日耳曼尼亞
喺2003年，活特當選加利福尼亞州洛杉磯郡杜松山嘅議員。任職議員期間，佢提議與巴拉圭嘅新日耳曼尼亞市結為姐妹城市。為咗推動呢個計劃，佢前往昔日素食主義者／女權主義者嘅烏托邦，會晤當地市政領導。初步接觸之後，佢選擇唔再推動促成呢個關係，但同時畀佢喺當地社區搵到為日後寫作嘅研究事物。最令佢感到興趣嘅係兩位先驅策劃者李察·華格納同伊利沙伯·科士打-尼采嘅嗰啲原始超人類主義觀點；伊利沙伯·科士打-尼采曾經同佢老公本哈·科士打一齊建立咗呢個殖民地，並且喺1886年至1889年間居於當地。
大衛·活特喺1997年嘅
2004至2006年間，活特曾經帶領多個遠征隊前往新日耳曼尼亞探險，並得到時任美國副總統迪克·切尼嘅支持。 2011年，活特授權瑞士小說家基斯蒂安·卡拉赫出版佢哋之間關於新日耳曼尼亞嘅大量通信:113–138 ，本書分為兩卷，由威漢出版社喺漢諾威大學出版:180–189。 法蘭克福匯報話，活特同卡拉赫之間的書信來往，「抹走咗生命同藝術之間嘅邊界。」明鏡周刊認為，該書嘅第一卷《五年—第一卷》， 係卡拉赫之後創作小說《人類帝國》嘅「精神準備」。
根據安德魯·麥卡恩所講，「卡拉赫同活特一齊到訪當地尋找遺產，不過最早期嘅移民後裔已經所剩無幾。根據信件顯示，卡拉赫促進咗活特想振興社區文化嘅願望，同喺伊利沙伯·科士打-尼采故居原址上興建一座小型拜律特歌劇院。」 近年，新日耳曼尼亞已經變成一個更宜居嘅地方，有住宿加早餐旅館，重有一間臨時嘅歷史博物館。

發夢機器
1989年至2007年，活特建造咗發夢機器嘅複製品。 發夢機器係一部由白賴恩·積辛同伊仁·森馬維設計發明嘅頻閃裝置，由黃銅或紙製成嘅圓筒，圍繞電燈轉動——當合埋眼感測嘅時候，呢部機器會觸發一啲類似藥物麻醉或者發夢時所產生嘅心理異變。 喺活特獻贈咗一部發夢機器畀威廉·S·伯洛茲於1996年喺洛杉磯縣藝術博物館舉辦嘅視覺回顧展《進入之門》後，活特同伯洛茲成為好朋友，之後更為慶祝呢位好朋友第八十三個亦係最後一個生日嘅時候，送咗一個「波西米亞風模型」（紙製）發夢機器畀佢:23。 2002年，蘇富比拍賣行將前一部機器拍賣咗畀一位私人收藏家，而後一部機器就一直留喺史賓沙藝術博物館成為伯洛茲財產嘅長期租借。
大衛·麥卡洛

大衛·麥卡洛係一個美國史學家、傳記作家、作家、新聞工作者。
小泉訓

小泉訓（1985年6月9號—）係日本足球員，司職中場，效力過德島漩渦。
小泉進次郎

小泉進次郎（ こいずみ しんじろうKoizumi Shinjirō、1981年4月14號—），係日本政治人，前任環境大臣兼內閣府特命擔當大臣（原子能防災）、內閣府大臣政務官、復興大臣政務官、自民黨青年局長、自民黨農林部會長、自民黨厚生勞動省會長等等。
因為有住日本政界入面少有嘅靚仔樣，所以佢畀日本坊間叫做「政界師奶殺手」。

屋企
佢老豆係前內閣總理大臣小泉純一郎，阿媽係泰道照山個孫女宮本佳代子（又叫小泉佳代子），太外公係日本出名生意佬泰道照山，哥哥係日本演員小泉孝太郎，老婆係日本女廣播員瀧川雅美。老婆響2020年1月17號生咗個仔。

經歷
小泉進次郎響度發表演講
佢由關東大學學院附屬關東學院六浦小學同埋關東學院大學經濟部畢業之後，去咗哥倫比亞大學攻讀政治碩士，期間做咗戰略與國際研究中心嘅非常任研究人員。讀完書之後，佢回流返日本，做咗老豆嘅私人秘書。後嚟老豆純一郎響2008年宣佈退出政界，所以佢就做咗純一郎嘅接班人，響第45屆眾議院議員選舉神奈川縣第11選區當選眾議院議員，重連續四屆（2009年、2012年、2014年、2017年）響同一個選區當選。響2019年，佢畀當今日本首相安倍晉三委任做環境大臣，兼做埋內閣府特命擔當大臣（原子防災）。
響2020年，佢老婆瀧川雅美生咗個仔，佢話要陪個老婆，所以要求放產假，係日本政界第一個放產假嘅官員。但係爾件事就響日本引起極大爭議（原因為響日本好少男人會放產假），有好多人話佢一個堂堂大男人，應該要以事業為先。不過進次郎就話，陪老婆係好應該嘅事，重話自己要帶頭改變日本古老、大男人嘅思想。
小泉瀨奈

小泉瀨奈 ，係日本嘅一個女藝人同埋配音員。
小泉純也

小泉純也（日文：こいずみ じゅんや，1904年1月24號—1969年8月10號），係日本政治人，曾經做過眾議院議員、防衛廳長官。舊姓鮫島（日文：さめじま），花名安保男（日文：あんぽおとこ）。大仔係前首相小泉純一郎。
小泉萌香

小泉萌香 ，係日本嘅一個配音員。

配音作品一覽
呢個表唔完整，歡迎加料。
小泰山2

《小泰山2》（英文：The Jungle Book 2）係一部由和路迪士尼喺2003年製作及發行動畫戲電影，2003年2月14號首映。佢係1967年套電影《小泰山》嘅續集。套片嘅DVD分別由中錄德加拉同埋博偉喺中國大陸同台灣發行。美國喺2008年6月17號又發行特別版。
小津安二郎

小津安二郎（粵拼：siu2 zeon1 on1 ji6 long4），係日本一個好出名嘅導演，喺東京都深川度出世。
小泰山

《小泰山》（英文：The Jungle Book，又叫《森林王子》），係一部由和路迪士尼喺1967年製作及發行動畫戲電影。套戲最早喺1967年10月18號上畫。佢係迪士尼第19部經典動畫長片。改編自吉卜林同名小說《叢林之書》（另譯：森林王子）。主角係叫「毛克利」嘅細路同「巴魯」嘅熊人。電影同書講個克利喺森林由狼養大，同埋佢嘅動物朋友喺森林裏頭冒險嘅過程。呢齣戲係和路迪士尼嘅遺作，佢喺監製緊時死咗。
套片嘅DVD分別由中錄德加拉、博偉喺中國大陸、台灣發行。電影原聲帶已經由滾石喺台灣發行，目前喺中國大陸冇任何影音產品發行。2007年，發行雙碟白金典藏版DVD。
喺20世紀80年代，齣片嘅粵語版喺香港上映過，粵語電影原聲帶曾經喺香港出過卡式錄音帶。
續集《小泰山2》由迪士尼喺2003年推出。
小泉豐

小泉豐 ，係日本嘅一個男配音員。

配音作品一覽
呢個表唔完整，歡迎加料。
廄屋

廄屋係一種屋，地下馬房兼放馬車，樓上住人。廄屋起喺啲幾好城中住宅區，起一棟畀馬伕住、車伕住，同埋有錢人啲馬房僕人。咁起好處，主宅唔怕馬房有嘈有味。
廄屋同主宅起成排，排屋來。廄屋同主宅打對面，一對一對。中間隔條街，叫廄屋街，畀馬車過，而名就由跟主街。二十世紀後，馬車變汽車，馬房變車房，街變車巷，沿用舊名。
如今類似風格住宅，都叫廄屋。

名
廄屋英文mews，來自御廐，英文Royal Mews，即英國皇家馬房。然而mews至初指一三七七年所起皇家鷹舍，困住獵鷹地方，換毛時會留喺處。mews來自法文muer，正正換毛換皮之意。莎士比亞英文mew up，就有困住意思。一五八四年鷹舍改成馬房，換用唔換名.。十七世紀起就變成通名，有廄屋用法。
廈村鄧氏宗祠

廈村鄧氏宗祠，又叫元朗鄧氏宗祠、友恭堂，係香港一間祠堂，喺新界元朗廈村，喺2007年12月7號連同附屬建築物嘅禮賓樓同友恭學校，一齊被評為香港法定古蹟。

史
廈村鄧氏宗祠喺清朝乾隆十四年（1749年）動工起，乾隆十五年（1750年）起好。元朗廈村嘅鄧族起呢間祠嘅原因，係希望能夠紀念鄧洪贄同鄧洪惠兩位祖先嘅功勞。呢間祠曾分別喺道光十七年（1837年）同光緒九年（1883年）進行大規模嘅修葺。而鄰接鄧氏宗祠嘅禮賓樓同友恭學校，相信喺民國十三年（1924年）之前已經起咗。

建築
廈村鄧氏宗祠係三進兩院式建築設計：祖先神位供奉喺後進明間嘅木神龕裏面，中進就掛咗多塊功名牌匾，而後院亦起咗兩個廂房。佢嘅前中後進同廂房，都飾有用花卉圖案裝飾嘅精美檐板，有啲橫樑更雕刻咗精巧嘅傳統中式吉祥圖案。佢嘅主要建築結構，係用青磚牆同石柱支撐住木構瓦片天面，樑架上面裝有優美精緻嘅斗拱。
禮賓樓就由兩座建築物組成，之間被庭院分隔。佢嘅建築結構用青磚砌成，牆身支撐住用檁條同椽子構成嘅金字瓦面屋頂。佢嘅牆楣用花卉同幾何圖案嘅灰塑裝飾。佢嘅右邊堂依然保存住琉璃漏窗，兩邊就保存有一副灰塑對聯。樓裏面仍舊放咗供奉文昌同武曲嘅神龕。
友恭學校用青磚砌成，有兩組屋脊，飾有吉祥同幾何圖案嘅灰塑。校舍最初係一座三開間建築，直到1952年成為政府資助學校時，曾經加以擴建。佢嘅山牆上面仍然保存住草尾灰塑裝飾。

用途
廈村鄧氏宗祠係元朗廈村鄧族主要嘅祭祀同節慶活動嘅場所。每年嘅春秋二祭，同埋點燈等宗族傳統習俗，仍然喺祠裏面舉行。此外，間祠亦係舉行十年一屆嘅廈村太平清醮嘅重要場地。
禮賓樓原本係鄧族招待客人留宿嘅地方，大概喺1950年代用做友恭學校嘅教師宿舍。而友恭學校就係為當地細路提供教育而起。
廈門

廈門（粵拼：haa6 mun4；閩南話白話字：Ē-mn̂g；郵政式拼音：Amoy；普通話拼音：Xiàmén），亦寫做厦門，係中國一城，亦係一埠，家下係福建省嘅副省級市，叫廈門市。廈門對住臺灣海峽，通出東海或者南海。廈門有廈門大學。
維基同享有多媒體嘅嘢：Xiamen
喺開放街圖（Open Street Map）嘅廈門地圖。
維基遊埠有呢篇旅遊嘅資源：廈門（中文）
廁紙

廁紙（又寫作厠紙）係設計畀清潔屎眼用嘅紙。屙完屎之後用來抹走黐住響上面嘅屎。另外亦都可以用來清理屙完尿之後，陰部淨低嘅尿滴。因為佢係廁所度用，所以叫廁紙。舊時廁紙用草嘅纖維做，所以又叫草紙。
廁紙同面紙嘅成份唔同。廁紙係設計到響水裏面會爛溶溶，以保持渠暢通。有某幾種廁紙係可以響化糞池度分解，但係面紙就唔可以喇。
維基同享有多媒體嘅嘢：Toilet paper
廈村楊侯宮

廈村楊侯宮喺香港新界元朗區廈村東頭村，係元朗六間供奉侯王嘅廟宇之一，相傳已經有200幾年歷史，喺1988年被列為法定古蹟。

史
楊侯宮相傳喺17世紀建成，現存嘅建築物喺1811年改建而成，亦喺1988年被列為法定古蹟後由香港政府斥資全面重修。

建築
楊侯宮係傳統兩進式青磚建築，喺早年已改建成香亭嘅庭院分隔。廟額藍字「楊侯宮」喺嘉慶辛未年（1811年）題。
廁紙架

廁紙架係裝住廁紙嘅架，多數裝喺廁所牆身側邊，方便人去廁所時攞廁紙。
廈村市關帝廟

廈村市關帝廟大概喺清朝乾隆年間（1760年）起，喺香港新界元朗厦村廈村市，間廟樓高兩層，兩邊出口係拱門，正門門聯：「萬古勳名垂竹帛，千秋義勇壯山河」。廟裏面存放咗咸豐戊午年（1858年）「同益店」贈送嘅「乾坤正氣」牌匾。喺2011年3月22號被評為香港二級歷史建築。
廈村

廈村（Ha Tsuen）同廈村鄉（Ha Tsuen Heung）係香港一鄉，亦係一村，喺新界元朗西部。
廈村廣義上叫廈村鄉，係新界廿七條鄉其中一條，包含咗十六條村同市，至於狹義上指廈村市，係廈村鄉其中一個墟市。
套膜

歐洲烏賊 （Loligo vulgaris，即係魷魚）嘅外套膜就係頭部以後嘅所有可見部份，即係外體壁同埋生喺上面嘅鰭。
大硨磲嘅外套膜有好鮮豔嘅顏色，可以保護大硨磲唔會被猛烈嘅陽光曬傷。
The cuttlefish uses its mantle cavity for jet propulsion
外套膜（Mantle），簡稱做套膜，係軟體動物同埋腕足動物嘅重要部分，由佢哋背側嗰邊嘅體壁向下褶同埋伸展而形成，通常都會包住隻動物嘅成嚿叫做「內臟團」嘅部分；而內臟囊同外套膜之間嘅空腔，就叫做外套膜腔，又或者就咁叫外套腔（Mantle cavity）。外套腔係軟體動物好多器官嘅開口所在，例如肛門、鰓孔、腎孔、生殖孔等。唔同動物嘅外套膜都有唔同嘅相對大細，一般都會冚住背部，但亦都有啲動物佢哋嘅套膜會大過個身，完全將個身包陷晒。軟體動物形態各異，唔少會用套膜會生出殻，亦有啲會生出虹吸管。
軟體動物祖先嘅假想解剖圖。軟體動物嘅身體主要可分做頭、足（通常唔叫腳，因為其實只係一嚿肉）同埋內臟團三個部分，部分動物重會有由外套膜形成嘅外殼。
唔同物種嘅動物嘅外套腔會有唔同嘅變化，例如：喺腹足綱嘅真有肺類物種，外套腔會變成佢哋嘅呼吸器官外套膜肺（Pallium lung）。雙殼綱生物嘅成個柔軟生體都包喺佢哋擴大咗嘅外套腔入邊，包括佢哋嘅「外殼」。喺好多類型嘅物種，佢哋外套膜嘅上皮細胞都可以分泌出碳酸鈣同埋介殼質（英文：conchiolin），形成軟體動物嘅殼。而喺海蛞蝓，由於佢哋嘅外殼基本上已經退化，外套膜就成為咗呢類型動物嘅背部表面。
而作為形容詞來使用（通常用來翻譯英文名詞）時，會簡化作「套膜」，例如：「套膜輸卵管」（pallial oviduct）。
奚氏

奚係唐人姓氏，喺《百家姓》裏頭排第45位。
呢篇奚氏係同姓氏有關嘅楔位文章，重未寫完嘅。麻煩你幫手充實佢。
奚炳松

奚炳松，香港親中派政治人兼教育界人士。

政治觀點
佢立場係親中派，支持將泛民主派支持者嘅老師除牌並公開佢哋嘅名。反送中運動期間，佢又指責社會將示威者暴力美化，但就未有對警察濫權行為作出評論。
套餐

套餐（英文、法文：Table d'hôte，又叫跟餐）係食肆落單嗌嘢食用到嘅用詞，指唔使逐樣嘢食嗌，而係一次過有齊幾樣嘢食同嘢飲。通常套餐會比較抵，但餐入面唔會好多嘢揀，自由度會比散嗌細。
最常見嘅套餐至少會有一個主菜，同埋一杯嘢飲。嘢飲通常都係茶、咖啡、汽水之類嘅嘢。
奠邊府

奠邊府（越南文：Điện Biên Phủ）係越南奠邊省會，人口大約12萬。
套戥

套戥係種基本嘅錢銀手段，利用市場上時價嘅錯位，同時做幾手買賣，無本生利。喺效率高嘅市場，套戥嘅機會好微。
金融𧗠生工具（好似put ,call）嘅定價上，一般會假設無套戥機會（no arbitrage）。
奠邊

奠邊（越南文：Điện Biên）係越南一省，省會奠邊府，人口大約45萬。
套息交易

套息交易（英文：Carry Trade）意思係喺套取息差嘅交易，通常嘅做法係借啲低息（低回報率）嘅資金（例如：日圓）嚟買入高息（高回報率）嘅資產（例如：澳元）從中套取息差。套息交易又叫做利差交易或融資套利交易。英文 Carry Trade 嗰度嘅 Carry 意思係持有一項資產所獲得嘅報酬（如果係正數）或者成本（如果係負數），可以粗略咁譯做「利差」。例如，大宗商品通常都係「負利差資產」（negative carry assets），因為持有呢啲資產會產生儲存成本，甚至價格可能會跌。 想像一下，你買咗一大批糖、粟米、大麥或者小麥之類嘅大宗商品，你買咗之後需要搵地方貯存，通常係放喺一啲大型圓筒倉裏面，如果你無賣返出去，時間耐咗，呢啲大宗商品有可能會變壞，而且貯存成本唔平。但係喺某啲情況之下，適當對沖嘅大宗商品，可以係正利差資產，例如喺遠期市場（Forward Market）或者期貨市場（Futures Market）嗰度有人願意俾足夠高嘅溢價嚟買入你手上嗰度大宗商品。對方願意俾高嘅溢價嚟買遠期或者期貨合同，通常係因為預計市場將會供不應求（例如長期旱災或者水浸，令到投資者相信有啲國家會發生糧食失收）。利差交易亦都可以係多邊交易，通常係藉入低利差資產同時借出高利差資產，從中賺取利差；例如金融危機期間嘅黃金就係好出色嘅避險資產。
套息交易通常唔係套戥（arbitrages）：純粹嘅套利，無論點樣，都可以賺到錢；套息交易只係喺無任何不利套息交易嘅變化嘅時候，套息交易先至能夠賺到錢。

利率套息交易/期限轉換
利率套息交易（Interest rates carry trade）或者叫期限轉換（Maturity transformation）傳統上係商業銀行嘅主要收入來源之一，通常係「平借貴貸」，意思就係借入一啲平嘅錢（例如利息比較低嘅隔夜存款）同埋借出比較貴嘅貸款（通常長期利率會高過短期利率）。呢啲套息嘅機會通常都係喺向上傾斜嘅「孳息曲線」（upward-sloping yield curve），但係如果「孳息曲線」倒掛，就會有虧損。好多投資銀行，例如：就算連曾經係美國第五大投資銀行嘅貝爾斯登（Bear Stearns；紐約證券交易所代碼：BSC）都喺利率套息交易嗰度失敗過，因為佢哋借入啲平嘅短期資金來俾高利息嘅長期頭寸提供資金。當長期部位有違約情況出現、短期利率升得太高，或者根本無人借長期貸款嘅時候，銀行可能無辦法履行佢嘅短期負債，最差嘅情況可能會破產，或者好似貝爾斯登咁要賣盤俾摩根大通（JPMorgan Chase & Co.）。

貨幣套息交易
貨幣套息交易（Currency carry trade）係一種無擔保嘅利息套利。「套息交易」呢個術語，最初係指貨幣套息交易：投資者藉入低收益貨幣，同時貸出（投資）高收益貨幣。傳統套息交易活動，受到全球金融同匯率嘅穩定影響。呢啲交易喺有利嘅融資條件之下，同埋金融市場波動性比較低嘅環境之中，會比較多；而喺全球流動性短缺期間，呢啲活動往往會比較少；但係套息交易經常都俾人話係造成貨幣價值快速崩潰同升值嘅原因。
套利交易嘅其中一個主要風險係外匯匯率嘅變化，呢啲變化可能導致投資者蝕本。如果有做孖展（margin trade），有可能會俾銀行要求補倉，甚至俾銀行 call loan（要求提早還錢），而被迫低價出售資產。理論上，根據利率平價（interest rate parity）理論，套利交易係唔可能可以賺到可預測嘅利潤，因為兩國嘅貨幣之間嘅利率差異應等於低利率貨幣相對於高利率貨幣升值嘅預期。但係，套利交易可能會削弱借入嘅貨幣，因為投資者會將借入嘅資金轉換成其他高息貨幣。
從1990年代中期以嚟，日本央行將日圓嘅利率設定喺一個非常低嘅水平，令到借入日圓嚟買其他貨幣嘅套息活動變成有利可圖，導致日圓嘅套利交易大幅增加。喺2007年初，估計大約有1兆美元押注咗喺日圓相關嘅套利交易。 喺2021至2024年嘅三年間，外國投資者借入嘅日圓貸款增加咗4,600億美元，達到1.8兆美元。
歐洲央行喺2015年12月延長咗量化寬鬆計畫。歐洲央行寬鬆嘅貨幣政策令到低收益嘅歐元成為風險資產投資者常用嘅融資貨幣。
大多數關於套利交易獲利能力嘅研究都係大約大嘅交易商，佢哋可以用到大量唔同嘅「貨幣對」（currency pairs）。 不過，小型零售交易者可以獲得嘅「貨幣對」種類有限，呢啲貨幣對主要都係G20國家嘅貨幣嘅組合，而且考慮埋各種成本同價差之後，收益率會低好多。

已知風險
2008年至2011年冰島金融危機（2008-2011 Icelandic financial crisis）嘅根源之一就係套利交易，喺2007 年初，冰島克朗俾《經濟學人》評為世界上最被高估嘅貨幣（基於巨無霸指數），加上喺2008年冰島想發展離岸金融中心，然後進一步引發咗大量嘅套利交易，好多人用歐元計價嘅貸款喺冰島買屋同其他資產，呢個做法等於做咗借歐元嚟買冰島資產嘅套利交易。當冰島克朗相對於歐元嘅價值大幅度貶值嘅時候，大多數貸款都會出現違約，導致3大銀行喺一個禮拜之內破產，冰島克朗兌歐元嘅匯率急跌40%，導致借咗歐元買屋或者其他冰島資產嘅人無辦法還到貸款，通膨率同利率躍升到18%，失業率從接近零增加到接近10%。
自從1990年代以嚟，美元同日圓一直都係套息交易嗰度最常用嘅貨幣。用宏觀經濟學嘅數學模型，可以睇到比較大嘅經濟體對套息交易嘅破壞性有更大嘅免疫力，呢點主要係由於大經濟體嘅貨幣流通量比較大，相對流通嘅貨幣量嚟講，外匯套息交易嘅比率唔大，但係2008年套息交易崩潰嘅原因，喺日本國內，一般都認為喺日圓嘅快速升值。 當貨幣升值，借入嗰種貨幣嘅人就有債務壓力，需要增加抵押，需要補倉，甚至需要將外國資產兌換成嗰種貨幣嚟還部分或者全部嘅債。呢種週期可能會加速貨幣估值嘅變動。如果出現大幅波動嘅時候，甚至可能會出現「利差交易反轉」（Carry Reversal）。 2008年嘅利差逆轉導致咗大幅信貸緊縮，引發咗2008年嘅全球金融危機，雖然利差交易同其他因素嘅相對影響有幾大，仍然存在一啲爭議。 類似嘅美元快速升值亦都同時發生咗，而套利交易好少俾人認為係引起呢啲升值嘅原因。
布里斯本河

布里斯本河係位於澳洲昆士蘭東南，流經布里斯本嘅河流，最後入莫爾頓灣，進入太平洋。
喺布里斯本區有市政府嘅渡輪服務City Cat同埋City Ferry，接載乘客。
布里亞特文

布里亞特文（буряад хэлэн），係俄羅斯布里亞特嘅語文，大約33萬人用緊。
布里斯托大便分類法

布里斯托大便分類法（英文：Bristol Stool Scale）係一種為醫學需求而設計嘅分類法，將屎依照乾濕形狀分成7類。設計者係碧仙桃大學嘅Heaton同Lewis，首篇喺1997年喺《北歐腸胃病學雜誌》（Scandinavian Journal of Gastroenterology）上發表。

分類
第一型：一粒粒硬波，大便好難通過腸胃
第二型：肉腸狀，表面凹凸不平
第一型同第二型嘅大便形狀反映身體嘅水份同膳食纖維攝取唔夠，腸道蠕動功能較弱，大便會又乾又硬，搞到成日便祕。
第三型：香腸狀，表面有裂痕
第四型：似香腸或者蛇一樣嘅條狀，表面光滑
第三型同第四型（尤其係第四型）都係理想嘅大便形狀，最容易排便，身體好健康。
第五型：柔軟嘅塊狀大便，容易排出
可能出現腹瀉。第五型嘅大便代表腸道吸收能力出咗問題，所以吸收唔到食物入面嘅水份同養份，造成大便柔軟。
第六型：糊狀大便
第六型嘅大便反映腸道菌分佈失衡，或者壞菌太多，可能連帶有腹瀉嘅情況。
第七型：液體大便
若果出現大便呈液體狀態，亦有可能會腹瀉，代表受到細菌或者病毒感染搞到腹瀉，要即刻睇醫生。
布里斯托城足球會

布里斯托城足球會（英文：Bristol City Football Club）係西南英倫碧仙桃一間職業足球會，1897年成立。踢緊英格蘭冠軍足球聯賽。
布里斯本

布里斯本（時興粵語及國語譯名）／布里斯班（時興普通話及粵語譯名）／庇利士彬（老套粵語譯名）／Brisbane（英文正名），係澳洲昆士蘭嘅首府，位於該州東南邊緣。以人口計（約一百八十萬）係澳洲第三大城市，僅次於悉尼同墨爾本。布里斯本市政府係澳洲最大嘅地方政府區（Local Government Area, LGA）。
該城滂住布里斯本河而建，有好多條橋樑連接南北兩岸。
布里斯本中央車站

布里斯本中央車站（英文：Central Railway Station），又叫做布里斯班中央車站，係一個澳洲昆士蘭州首府布里斯本中央商業區嘅中央車站。
布里斯班獅吼

布里斯班獅吼（英文：Brisbane Roar FC）係澳洲布里斯本一間職業足球球會，依家踢緊澳洲職業足球聯賽。
布里夫拉蓋亞爾德

布里夫拉蓋亞爾德（法文：Brive-la-Gaillarde）係法國一座城，喺新亞奎丹科雷茲，人口5萬。
大部由美

大部由美（1975年2月15號—）係日本足球員，踢後衞，曾經喺1991～2004年間為日本女子足球代表隊出場85次，入咗6球。佢代表日本參加過1991年FIFA女子世界盃、1995年FIFA女子世界盃、1996年夏季奧林匹克運動會、2003年FIFA女子世界盃同2004年夏季奧林匹克運動會。
大都會

大都會（英文：metropolis）係特別大嘅城市，人口密集，商貿繁盛，喺政治、經濟、文化等領域都好有活力，通常係城市所在地區以至國際上嘅重要樞紐。
大都會廣場

大都會廣場 (廣州)：喺中國廣東省廣州市天河區。
大都會廣場 (重慶)：喺中國重慶市渝中區。
大都會廣場 (多倫多)：喺加拿大安大略州多倫多市東嚜咸區。
大都

元代嘅大都全景。南面配置宮城，皇城圍住佢四周。外側有衙門、居民區、商業區、運河等，佢哋嘅周圍畀286公里長嘅城牆圍住。
大都（粵拼：daai6 dou1；傳統蒙文：ᠳᠠᠶᠢᠳᠤ，中蒙聯合轉寫：dayidu，內蒙標準口語音標：[dædʊ]，外蒙斯拉夫蒙文：Дайду，拉丁化：Daidu），蒙古名汗八里（汗讀韓，hon4 baat3 lei5，來自突厥語，意思係「可汗之城」；傳統蒙文：ᠻᠠᠨᠪᠠᠯᠢᠺ，中蒙聯合轉寫：ḳanbalik，內蒙標準口語音標：[kʰɑnbɑlikʰ]，外蒙斯拉夫蒙文：Ханбалиг，拉丁化：Khanbalig；普通話拼音：Hánbālǐ），係蒙古帝國（大元）國都中嘅冬都（冬營地）。位置即係而家嘅中國首都北京嘅市區，係北京嘅直接前身。
大都由元世祖忽必烈喺至元四年（1267年）開始營造，耗費咗26年先完成呢座都市。佢好有規模，同今日嘅北京舊城相匹敵，係個壯大嘅都市。大都作爲元朝國都用到元惠宗妥懽帖睦爾喺至正廿八年（1368年）潰走為止。
張德江

張德江（粵拼：zoeng1 dak1 gong1，1946年11月4號—）係中國共產黨、中華人民共和國重要領導人之一，而家做緊全國人大常委會委員長，又係其中一個中共中央政治局常委。北韓金日成綜合大學經濟系畢業，做過中共中央政治局委員、國務院副總理，管工業、電信、能源、交通。遼寧台安人。
中共十八大之後，張德江接替升做中共中央總書記嘅習近平出任中央港澳工作協調小組組長，主管港澳事務。2013年當選全國人民代表大會常務委員會委員長，一直做到2018年。

家庭
張德江阿爸出身農民家庭。張德江曾經講過，「我爺爺農民，我父親工人，我12歲前生活農村，12歲出城。」
老婆辛樹森。山東海陽人，1949年出生，長春冶金建築學院本科，東北財經大學研究生，曾任中國建設銀行副行長。

行錯路線
2016年9月29號，一向立場親中共兼有中資背景報章，《成報》發表評論文章點名批評張德江。文章指主管港澳事務中共中央港澳工作協調小組組長張德江，治港路線偏執強硬，搞敵我矛盾，造成社會嚴重撕裂，文章指出張德江主導香港路線失誤，錯判形勢及民情，全國人大「8.31決定」，導致「佔中」爆發。

隱瞞疫情
想知多啲：2003年沙士疫潮同謝婉雯
文章又指從2003年下令隱瞞非典型肺炎疫情，病毒由廣東擴散到香港，造成近300名港人染病死亡，可算係「香港世仇」，又形容張係香港「災星」，而張德江隱瞞疫情釀成大禍，廣東省衞生廳廳長黃慶道等官員被罷免，但頭目張獲江澤民撐腰就無事。

訪港造成擾民問題
2016年5月17號至5月19號，張德江到訪香港出席一帶一路論壇造成擾民爭議。佢得到香港警方封閉多條道路，令車隊胡亂行駛，逆線而行，導致交通擠塞而混亂，不守香港本地交通規則引人咎病。有香港眾志成員攔截張德江車隊。

發表基本法爭議性言論
2017年5月27號，張德江出席紀念香港特別行政區基本法實施20週年座談會時使用爭議性講話。 佢聲稱「堅定不移推動『一國兩制』偉大事業繼續前進。面對風險和挑戰，要繼續堅定不移貫徹落實基本法」、「要加強基本法宣傳教育，在香港社會普遍樹立起國家意識和法治意識，使廣大香港同胞自覺尊重基本法、遵守基本法、捍衛基本法」、「樹立國家和法治意識」。而香港大律師公會前主席石永泰質疑有關講法：「中國法治排名比香港低這麼多，為何還可以對香港法治指指點點？是不是很諷刺呢？」。

會面規矩嚴苛，泛民扭擰有拒見
張德江訪港5月18號晚上，特區政府安排晚宴並邀請包括泛民立法會議員共500人，除梁國雄、黃毓民。有議員上傳邀請函，指函上列明晚宴多項限制，包括：不得離座祝酒，並要求嘉賓交上大量個人私隱資料，甚至要證件相，更明言資料或會轉交執法機構查核。最終，多數泛民議員冇去，得工黨何秀蘭、民主黨劉慧卿、公民黨梁家傑，衛生服務界功能界別李國麟4個出席。

首富稱病冇見佢
2016年5月13日一連幾日，李嘉誠有腸胃炎要小外出，重係有生之年首度缺席長和股東會。

陳太冇忌諱，黃衣會張德江
由於近年香港爆發過雨傘運動，反共反建制係黃絲帶最紅，黃色成為香港政治界忌諱。但2016年5月19號，前政務司司長陳方安生身穿黃衫見中共黨員張德江，重冇跟在場人士一般節奏，做「拍拍手，笑笑口（四手代表）」，陳太一直雙手交握。雖然陳太最後有同張德江接觸，但事件已令香港人同媒體關注。